রবিবার গণিত পরীক্ষা চলাকালে জেলা শহরের এস.এম. মডেল হাই স্কুল, শেখ হাসিনা স্কুল অ্যান্ড কলেজ এবং স্বর্ণকলি উচ্চ বিদ্যালয় কেন্দ্রের বাইরে থেকে দুই নারীসহ ৬ জনকে এবং মুকসুদপুর ডিগ্রী কলেজ কেন্দ্রের বাইরে থেকে ৫ জনকে আটক করা হয়। ভ্রাম্যমাণ আদালতের বিচারক আব্দুল্লাহ আল মামুন আটক তরিকুল ইসলাম (১৮), রহমত মোল্লা (৩৫), শেখর কুমার ভট্টাচার্যকে (২২) দুই বছর করে জেল এবং আরাফাত খান (২২), লাভলী আক্তার (৩৫) ও সাহিদা বেগমকে (৪০) এক হাজার টাকা করে জরিমানা করেছেন।